એક વાર સ્મસ્ત વૈદ્યોની સભા મળી. તેમાં વૈદ્યો-રાજવૈદ્યો-વૈદરાજો ઉપસ્થિત હતા. ભરી સભામાં એક વૈદ્યૈ સવાલ કર્યો, “कोडरुक्‍, कोडरुक्, कोडरुक् ?” એટલે કે કોણ નીરોગી છે, કોણ નીરોગી છે, કોણ નીરોગી છે ? આ સવાલ સાંભળી, સૌ વૈદ્યો નવાઈપૂર્વક એકબીજા સામે જોવા લાગ્યા : “આ લે, લે, લે ! આપણે આવું તો ક્યારેય વિચાર્યું જ નથી.” સૌ માથું ખંજવાળવા લાગ્યા. ઍલૉપથીના ડૉક્ટરને આવો સવાલ થતો જ નથી, કેમ કે ડૉક્ટર પાસે દરેક રોગી ગીરો મુકાયેલા છે. તેમને તો દાદર ચઢ્યો તે રોગી જ છે. તેમાં કાંઈ વિચારવાનું હોય જ નહીં. એક અતિ શ્રીમંત માણસ એક મોટી હૉસ્પિટલમાં ઈલાજ કરાવવા બી.એમ.ડબલ્યુ. કારમાં આવ્યો. ઈલાજ કરાવીને બહાર નીકળ્યો ત્યારે પૈસા ઉછીના માગી રિક્ષા પકડી ઘરે ગયો.